b'\n_START_ARTICLE_\nProroci u islamu\n_START_SECTION_\nOstali  proroci u islamu\n_START_PARAGRAPH_\nU islamu postoji jo\xc5\xa1 proroka o kojima ili nema dovoljno podataka ili njihov proro\xc4\x8danski status nije u potpunosti utvr\xc4\x91en. Spominju se kako u Kur\'anu, tako i u Muhamedovim hadisima (govorima), te islamskoj literaturi.\n_START_SECTION_\nOstali proroci u hadisu\n_START_PARAGRAPH_\nU Muhamedovom govoru (hadisu)  i islamskoj vjerskoj i tradicionalnoj literaturi se spominje jo\xc5\xa1 proroka: Danijal (Daniel), Izaije, Jeremije i dr.\n_START_SECTION_\nLa\xc5\xbeni proroci\n_START_PARAGRAPH_\nU temelje islamskog vjerovanja spada i u\xc4\x8denje da je Muhamed posljednji Allahov poslanik. Me\xc4\x91utim, jo\xc5\xa1 za vrijeme njegovog \xc5\xbeivota pojavili su se pojedinci koji su tako\xc4\x91er tvrdili za sebe da su proroci, kao \xc5\xa1to su Musejlema ibn Kezzab i Esved el-Ansi. U povijesti islama nakon Muhamedove smrti pojavilo se jo\xc5\xa1 nekoliko osoba koje islam smatra la\xc5\xbenim prorocima, poput utemeljitelja Ahmedija islama Mirze Ahmeda Gulama.\n_START_SECTION_\nOsobine proroka\n_START_PARAGRAPH_\nKako se proroci u islamu smatraju prvacima ljuskog roda i najboljim ljudima koji su hodili dunjalukom (ovi svijetom), pripisuju im se razne osobine koje je kod drugih ljudi te\xc5\xa1ko na\xc4\x87i, ili ih nema u toj mjeri kao kod njih. Sedam je velikih \xc4\x8dasnih osobina proroka:\n_START_SECTION_\nIsmet - Bezgrje\xc5\xa1nost\n_START_PARAGRAPH_\nIsmet zna\xc4\x8di da su svi proroci bili u potpunosti \xc4\x8disti od grijeha, te da i prije nego im je do\xc5\xa1la poruka od Boga nisu \xc5\xa1tovali bo\xc5\xbeanstva svojih naroda, ve\xc4\x87 su nastojali prona\xc4\x87i istinu. U vrijeme proro\xc5\xa1tva oni su se \xc4\x8duvali od grijeha, jer su bili uzor svojim sljedbenicima. To ipak ne zna\xc4\x8di da oni nisu mogli \xc4\x8diniti grijehe, ve\xc4\x87 da su uspijevali u potpunosti se od njih sa\xc4\x8duvati.\n_START_SECTION_\nEmanet - Povjerljivost\n_START_PARAGRAPH_\nEmanet zna\xc4\x8di da su svi Bo\xc5\xbeji proroci bili povjerljivi i vrlo pravedni ljudi, i prije i u vrijeme svoje misije. Tako je Prorok Muhamed i prije nego je postao poslanik stekao nadimak El-Emin - "Povjerljivi i pravedni", zbog svoje iskrenosti i pravednosti, tako da su brojni Mekanski uglednici upravo njemu na \xc4\x8duvanje ostavljali svoje du\xc4\x87ane i imovinu kada bi i\xc5\xa1li na poslovna putovanja. Ovakav njegov status u Meki je omogu\xc4\x87io i lak\xc5\xa1e preobra\xc4\x87enje odre\xc4\x91enog broja stanovnika ovog grada na islam.\n_START_SECTION_\nSidk - Istinoljubivost\n_START_PARAGRAPH_\nSidk zna\xc4\x8di da su svi Bo\xc5\xbeji proroci uvijek govorili istinu, poticali ljude da govore samo istinu, te se nikada nisu slu\xc5\xbeili la\xc5\xbeima.\n_START_SECTION_\nFetanet - O\xc5\xa1troumnost\n_START_PARAGRAPH_\nFetanet zna\xc4\x8di da su svi Bo\xc5\xbeji proroci bili umno najsavr\xc5\xa1eniji ljudi svoga vremena, da su bili izrazito pametni, o\xc5\xa1troumni i nadasve jako mudri ljudi. Ipak, nisu se nikada razmetali svojom o\xc5\xa1troumno\xc5\xa1\xc4\x87u, tako da Prorok Muhamed u cijelom svome \xc5\xbeivotu nikada nije htio nau\xc4\x8diti \xc4\x8ditati i pisati, kako ga ljudi ne bi optu\xc5\xbeili da je sam napisao Kur\'an.\n_START_SECTION_\nAdalet - Pravednost\n_START_PARAGRAPH_\nAdalet zna\xc4\x8di da su svi proroci Allahovi bili izrazito pravedni ljudi i ve\xc4\x87ina njih je za \xc5\xbeivota vr\xc5\xa1ila funkciju suca.\n_START_SECTION_\nRud\xc5\xbeulet - Mu\xc5\xa1kost\n_START_PARAGRAPH_\nRud\xc5\xbeulet zna\xc4\x8di da su svi proroci Allahovi bili mu\xc5\xa1karci, jer se \xc5\xbeene ne bi mogle nositi s teretom proro\xc5\xa1tva i \xc4\x8destim progonima, mu\xc4\x8denjima i ubijanjima koje su proroci za svojih misija trpili.'